EN DOKUMENTARSERIE FRA NETFLIX
Mød én uge gamle Chico.
Han er det nyeste medlem af en familie af 30 kapucineraber.
Alle vil møde ham.
Chico elsker opmærksomheden.
Men han får snart et problem.
Forkælelsen varer ikke evigt.
Familien er tæt og kærlig, men også hård,
og konkurrencen kan være barsk.
Det forventes, at Chico finder sin egen plads
i dette kaotiske samfund.
Når man er født ind i en stor familie,
skal man nogle gange kæmpe for at passe ind.
STORE FAMILIER
Chico er nu tre måneder gammel, han er ikke så populær mere,
og han er ikke længere familiens baby.
Indtil nu har han været klistret til sin mor 24 timer i døgnet,
men det er på tide, at han begynder at få venner.
Og med god grund.
Man får støtte fra sine venner under familiefejder.
Og man kommer også dagligt i spa.
Der er ingen mangel på legekammerater i en stor familie.
Men skolens legeplads er skræmmende for Chico.
Det er en nervepirrende første dag.
Lad os starte med et bekendt ansigt.
Hvad med hans tante?
Nej, hun er ikke interesseret.
Og hans teenage-fætre vil heller ikke lege med en dum, lille baby.
Alle afvisningerne gør ondt.
Ingen vil have noget med ham at gøre.
Men Chico er ikke den eneste outsider,
der har svært ved at finde en legekammerat.
En anden enspænder fra flokken.
Samme alder,
samme størrelse.
De er det perfekte par.
Endelig har Chico fundet sin allerførste ven.
Det er en god start
på hans eget sociale netværk.
I nogle store familier er det nemt at finde venskaber.
Han får støtte af en af de mest omsorgsfulde familier,
og tre måneder gamle Jasiri kan vælge mellem yngre legekammerater.
Han er også omgivet af ældre rollemodeller,
der kan lære ham de overlevelsesevner, han får brug for.
Dagens første lektion er også den sjoveste.
Brydning.
Som alle hanner slås hans ældre fætre for at teste hinandens styrke.
Jasiri er klar,
og hvorfor ikke træne med mor?
Topkarakter for entusiasme,
men han skal arbejde på udførelsen.
Her kommer et bedre match.
Jasiri er måske mindre, men han er fyldt med mod.
Sejr!
Men livet er ikke bare sjov og ballade.
Det har ikke regnet i ugevis,
og det er svært at finde et godt sted at græsse,
så flokken må gå videre.
Jasiris overlevelse hviler udelukkende i familiens hænder,
og hans næste lektion er den vigtigste, han nogensinde vil lære.
SYDAFRIKA MPUMALANGA
Den lille løveunge Kaya lærer også om livet i en stor familie.
Det bytte, hun delte med sin mor og brødre,
er blevet stjålet af deres egen familie,
MalaMala-flokken.
Intet, ikke engang familie, kommer mellem en løve og dens mad.
Kayas mor er blevet genforenet med ungerne,
men kan kun se til på afstand.
For at gøre det endnu værre
er hendes søster gået med flokken uden dem.
Nu er hun alenemor og tilbage, hvor hun startede.
Og det er ikke klogt at blive nær byttet.
Uden hjælp kan Kayas mor ikke forsørge dem meget længere.
Hun må være tålmodig
og finde et roligere øjeblik,
hvor hun kan introducere sine unger for flokken.
Igen får Kaya og hendes brødre lov til at vente lidt længere.
Jasiris familie er bedre til at dele måltiderne,
selv når det er svært at finde nærende mad.
På lange rejser er han afhængig af sin mors mælk for at bevare energien.
Men i dag skal Jasiri prøve noget nyt.
Han skal finde sin egen mad.
Så han skal lære at bruge sit vigtigste redskab,
sin snabel.
Den bedste næse i dyreriget.
Den kan blive op til to meter lang.
Den kan bøje, dreje og gribe som en hånd.
Den er stærk nok til at vælte et træ,
og den har en følsom spids, der kan tage blade fra et træ.
Men for Jasiri
er det sværere end det ser ud til at koordinere snablen.
At tage et enkelt blad kræver omhyggelig præcision.
Måske er det nemmere med græs?
Hans mor viser ham, hvordan det gøres.
Masser af snude, men ingen snilde.
Han har prøvet hele morgenen,
men hans belønning er kun et enkelt græsstrå.
En beskeden start,
men det er trættende for en lille elefant.
Under den brændende sol
bliver Jasiri alvorligt overophedet.
Hans familie hjælper ham ved at skygge for ham med deres kroppe.
Uden tegn på regn bliver livet for Jasiri hårdere.
Hans families næste beslutning er afgørende for hans overlevelse.
Andre babyer født i store familier
må af og til selv tage et stort skridt alene.
Tilbage i Costa Rica
har Chico haft travlt med at udvide sit sociale netværk.
Men der er et vigtigt område, han skal arbejde på alene.
Det er tid til morgenmad.
Og i denne hårde familie vil ingen dele
eller vise ham, hvor han kan finde mad.
Chico må finde ud af det ved at holde øje med de andre.
Måske er der noget lækkert i dette hule træ.
Nej, bare regnvand.
Chico er sulten, men han aner ikke,
hvad der er på menuen.
Nogle ting er endnu ikke modne.
Nogle er slet ikke spiselige.
Og andre er helt forfærdelige.
Da han finder noget, der smager godt…
…går det ikke ubemærket hen.
De store børn tager det fra ham.
Sultne Chico prøver en sidste taktik.
Han tigger fra en voksen.
Han har ingen andre muligheder,
så han går efter resterne.
Men man bør ikke blive hængende på jorden.
En kongeboa.
Chico er helt uvidende om faren.
Hvis han bliver fanget, har han ingen chance mod dette dødbringende rovdyr.
Men han er ikke alene.
Hans nye venner har slået alarm,
og hele familien sværmer om slangen.
Chico ser til på sikker afstand.
Mens hans familie er distraheret, ser han en uventet mulighed.
Med et lille hop…
…rammer han jackpotten.
Ingen kan stjæle den fra ham,
så han nyder sin første saftige fårekylling.
Chico er måske ung,
men han har bevist, at han kan klare konkurrencen.
Og nu kan han regne med støtte fra sine nye venner i mange år fremover.
Endelig har han fået styr på livet i en stor familie.
Langs Sand Rivers bredder…
…har Kayas mor måske set muligheden for, at ungerne kan møde flokken.
Mætte og trætte efter måltidet
slapper familien af.
Dette er øjeblikket.
Hun ved ikke, hvordan de vil modtage dem, så hun skjuler ungerne.
Flokken er glad for at se hende.
Men får ungerne den samme velkomst?
Hvis deres far accepterer dem, vil resten af flokken også.
Det er op til deres mor at overtale ham.
Det største øjeblik i Kayas liv er kommet.
Hendes modigere brødre nærmer sig først.
Kaya venter for at se, om de får en varm modtagelse.
Hun bliver overbevist,
så hun træder frem for at møde sin far.
Endelig
bliver Kaya accepteret af sin far,
og hun får sin plads i MalaMala-flokken.
Ungerne kan endelig møde resten af deres familie.
Nu begynder Kayas indre løvinde at komme frem…
…og en lovende jæger er i svøb.
Hun er ikke længere en usikker unge,
og endelig deltager hun i sine brødres lege.
Kaya knytter bånd med sin familie,
som vil vare hele livet.
Kaya er endelig der, hvor hun hører hjemme.
På Kenyas afsvedne sletter
gør Jasiris familie alt, hvad de kan,
for at beskytte den lille unge mod den brændende sol.
Jasiri har desperat brug for en livline.
Flokken mærker noget bekendt i luften…
…så de får udmattede Jasiri til at samle alle sine kræfter for at rejse sig.
Ikke et øjeblik for tidligt.
Jasiris første skybrud.
Regn bringer altid noget særligt.
Frisk græs.
De voksne ved, de mest frugtbare græsgange er på den anden side af floden.
Jasiri blev taget med af strømmen, sidste gang han krydsede.
Han er nervøs.
Det er skræmmende at skulle træde ud i vandet.
Men hele hans familie er der for at støtte ham hele vejen.
Ved at stole på sin familie
har Jasiris verden forvandlet sig fra frygt til triumf!
Og han begynder endda at få styr på sin snabel.
I løbet af det næste årti af hans liv
vil hans familie dele deres viden og visdom med ham.
Men indtil videre kan Jasiri nyde at være flokkens baby.
Ikke alle babyer har så nemt ved at knytte bånd til deres familier.
I Okavangodeltaet
må den afrikanske vildhund Duma lære at stole på sine søskende…
…da hun ved et uheld fører dem alle i fare.
Tekster af: Martin Larsen